ประจำเดือนไม่มา2เดือนแล้วค่ะ เวลามีเพศสัมพันธ์ก็ใส่ถุงตลอด ลองตรวจแล้วขึ้นขีดเดียว แต่มีอาการเหมือนประจำเดือนมา เช่น เจ็บหน้าอก หน่วงที่ขา หน่วงที่ท้อง ตกขาว รู้สึกเหมือนประจำเดือนมา แต่ไม่มา เป็นเพราะอะไรคะ
สวัสดีค่ะ การมีเพศสัมพันธ์ถ้าใส่ถุงยางอนามัยป้องกันเอาไว้ตลอด โอกาสตั้งครรภ์มีน้อยประมาณไม่ถึง 2%โดยการที่ประจำเดือนไม่มาตามกำหนด มาช้ากว่า 35 วันนับจากรอบก่อนนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก ผลข้างเคียงการใช้ยาคุมกำเนิด มีโรคไทรอยด์หรือต่อมใต้สมองทำงานผิดปกติ ได้ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะให้ผลบวกได้ หากไม่ตั้งครรภ์ ควรไปยืนยันผลที่รพ.และตรวจหาสาเหตุอื่นๆที่ทำให้ประจำเดือนไม่มาได้ดังกล่าวไปต่อไป